স্টাফ রিপোর্টার ॥ শায়েস্তাগঞ্জের কদমতলী গ্রামে জমি দখল নিয়ে দুই দল লোকের সংঘর্ষে মহিলাসহ ১০ জন আহত হয়েছে। গতকাল মঙ্গলবার সকালে এ সংঘর্ষ হয়। জানা যায়, ওই গ্রামের কিম্মত আলী ও প্রতিবেশী আহাদ মিয়ার মাঝে জমির দখল নিয়ে বাকবিতণ্ডা হয়। এক পর্যায়ে উভয়পক্ষ দেশীয় অস্ত্রশস্ত্র নিয়ে সংঘর্ষে লিপ্ত হয়। এতে আহত হয় ১০জন। গুরুতর আহত অবস্থায় আহাদ মিয়া (৫০), কিম্মত আলী (৩০), নবি হোসেন (৫৫), সোহাগ (১৮) ও জাবেদা খাতুন (৫০)কে উদ্ধার করে হবিগঞ্জ সদর হাসপাতালে ভর্তি করা হয়।